Dune 4.2-side2_Daan Roosegaarde-plusMOOD : plusMOOD
You are here: Home » Architecture » Dune 4.2-side2_Daan Roosegaarde-plusMOOD Versindaba » Blog Archive » Louis Esterhuizen. Anne Waldman wen VSA se vernaamste poësieprys
Louis Esterhuizen. Anne Waldman wen VSA se vernaamste poësieprys
In die VSA is die wenner van die PEN 2012 Poësieprys einde verlede week bekend gemaak. Anne Waldman (foto) het dié gesogte prys ontvang vir haar monumentale The Iovis Trilogy: Colors in the Mechanism of Concealment (Coffee House Press). Ander digters op die kortlys was: Tess Gallagher, Jane Hirshfield, en Shane McCrae.
Waldman is al vir dekades ‘n belangrike rolspeler in die Amerikaanse digkluns. Sy is op 2 April 1945 in Millville, New Jersey, gebore en was ‘n prominente lid van die sogenaamde Beat Generation. Onder andere was sy die inisieerder en bestuurder van die St. Mark’s Poetry Project in New York, waarby ook Allen Ginsberg en Gregory Corso betrokke was. In later jare het sy en Ginsberg ook nog die Jack Kerouac School of Disembodied Poetics by die Naropa Institute in Boulder, Colorado, tot stand gebring; ‘n instansie waarby sy steeds betrokke is.
Uit haar pen het daar reeds meer as 40 digbundels verskyn, waaronder: Manatee/Humanity (Penguin, 2009), Structure of the World Compared to a Bubble (2004), In the Room of Never Grieve: New and Selected Poems, 1985-2003 (Coffee House Press, 2003), Dark Arcana / Afterimage or Glow (2003), saam met foto’s deur die eweneens bekende Patti Smith, Vow to Poetry (2001), Marriage: A Sentence (2000), Kill or Cure (1994), Iovis: All is Full of Love (1993), Helping the Dreamer: New and Selected Poems 1966-1988 (1989), Fast Speaking Woman (1974) en Baby Breakdown (1970). Haar gedigte figureer ook in talle films, videos en klankopnames.
In haar loopbaan is Waldman se werk al telkemale bekroon. So kan sy spog met die Dylan Thomas Memorial Award, die Poets Foundation Award, die National Literary Anthology Award en die Shelley Memorial Award vir poësie. Verdere toekennings is ten gunste van haar gemaak deur die National Endowment for the Arts en die Foundation for Contemporary Performance Arts. In 2011 was sy verkies tot voorsitter van die Amerikaanse Akademie.
Uiteraard is hierdie ‘n gewilde en (na alle waarskynlikheid) ‘n welverdiende bekroning; alhoewel my persoonlike gunsteling op die genoemde kortlys seer sekerlik Raymond Carver se weduwee, Tess Gallagher, is.
Vir jou leesplesier volg ‘n gedig van Anne Waldman. Op die Poetry Foundation se webblad en veral Poets.org is daar nog vele voorbeelde van haar werk; ook met klankgrepe.
Tags: Anne Waldman, PENUSA 2012	Monday, August 20th, 2012 |